CELEX: 32006L0001
Language: sk
Date: 2006-01-18 00:00:00
Title: Smernica Európskeho parlamentu a Rady 2006/1/ES z  18. januára 2006  o používaní vozidiel prenajatých bez vodičov na cestnú prepravu tovaru (kodifikované znenie)   (Text s významom pre EHP)

4.2.2006   
            
            
               SK
            
            
               Úradný vestník Európskej únie
            
            
               L 33/82
            
         
      SMERNICA EURÓPSKEHO PARLAMENTU A RADY 2006/1/ES
   
   z 18. januára 2006
   o používaní vozidiel prenajatých bez vodičov na cestnú prepravu tovaru
   (kodifikované znenie)
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 71,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   po porade s Výborom regiónov,
   konajúc v súlade s postupom ustanoveným v článku 251 zmluvy (2),
   keďže:
   
               (1)
            
            
               Smernica Rady 84/647/EHS z 19. decembra 1984 o používaní vozidiel prenajatých bez vodičov na cestnú prepravu tovaru (3) bola podstatným spôsobom zmenená a doplnená (4). V záujme zrozumiteľnosti a prehľadnosti by sa mala táto smernica kodifikovať.
            
         
               (2)
            
            
               Z makroekonomického hľadiska použitie prenajatých vozidiel umožňuje v určitých situáciách dosiahnuť optimálne rozmiestnenie zdrojov obmedzením nehospodárneho využitia výrobných faktorov.
            
         
               (3)
            
            
               Z mikroekonomického hľadiska prináša táto možnosť do organizácie dopravy prvok pružnosti, a tým zvyšuje produktivitu príslušných podnikov.
            
         
               (4)
            
            
               Táto smernica by sa nemala dotýkať povinností členských štátov týkajúcich sa lehôt na transpozíciu tých smerníc do vnútroštátneho práva, ktoré sú uvedené v prílohe I časti B,
            
         PRIJALI TÚTO SMERNICU:
   Článok 1
   Na účely tejto smernice:
   
               a)
            
            
               „vozidlo“ je motorové vozidlo, príves, náves alebo jazdná súprava, ktoré sú určené výlučne na prepravu tovaru;
            
         
               b)
            
            
               „prenajaté vozidlo“ je každé vozidlo, ktoré sa na základe zmluvy s podnikom, ktorý vozidlo poskytuje, za odplatu a na určenú dobu prenecháva na užívanie podniku, ktorý vykonáva cestnú prepravu tovaru na účet tretej osoby alebo na vlastný účet.
            
         Článok 2
   1.   Každý členský štát na svojom území umožní používať na prepravu medzi členskými štátmi vozidlá prenajaté podnikmi usadenými na území iného členského štátu za predpokladu, že:
   
               a)
            
            
               vozidlo je registrované alebo uvedené do obehu v súlade s právnymi predpismi tohto iného členského štátu;
            
         
               b)
            
            
               zmluva sa vzťahuje výhradne na prenájom vozidla bez vodiča a nie je spojená so zmluvou uzavretou s tým istým podnikom, ktorej predmetom je poskytnutie vodiča alebo osádky;
            
         
               c)
            
            
               prenajaté vozidlo je počas celej doby platnosti nájomnej zmluvy k dispozícii výhradne podniku, ktorý toto vozidlo používa;
            
         
               d)
            
            
               prenajaté vozidlo vedie pracovník podniku, ktorý vozidlo používa.
            
         2.   Splnenie podmienok uvedených v odseku 1 písm. a) až d) sa preukáže týmito dokumentmi, ktoré sa musia nachádzať vo vozidle:
   
               a)
            
            
               zmluva o prenájme alebo overená kópia tejto zmluvy, ktorá musí obsahovať najmä meno prenajímateľa, meno nájomcu, dátum uzavretia zmluvy, dobu jej platnosti a identifikáciu vozidla;
            
         
               b)
            
            
               ak vodič nie je nájomcom vozidla, potom jeho pracovná zmluva alebo overená kópia tejto zmluvy, obsahujúca najmä meno zamestnávateľa, meno zamestnanca, dátum uzavretia a dobu platnosti zmluvy, alebo výplatná páska z ostatného obdobia.
            
         Dokumenty uvedené v písmenách a) a b) môžu byť nahradené rovnocennými dokumentmi vydanými príslušnými orgánmi členského štátu.
   Článok 3
   1.   Členské štáty prijmú potrebné opatrenia, aby zabezpečili, že ich podniky môžu za rovnakých podmienok, aké platia pre vozidlá v ich vlastníctve, používať na cestnú prepravu tovaru prenajaté vozidlá registrované alebo uvedené do obehu v súlade s právnymi predpismi ich krajiny, pokiaľ sú splnené podmienky ustanovené v článku 2.
   2.   Členské štáty môžu z ustanovenia odseku 1 vylúčiť prepravu vykonávanú na vlastný účet vozidlami s celkovou prípustnou hmotnosťou prevyšujúcou šesť ton.
   Článok 4
   Touto smernicou nie sú dotknuté právne predpisy členského štátu, ktoré ustanovujú menej prísne podmienky na používanie prenajatých vozidiel, než sú podmienky uvedené v článkoch 2 a 3.
   Článok 5
   Bez toho, aby boli dotknuté ustanovenia článkov 2 a 3, táto smernica nemá vplyv na uplatňovanie právnych predpisov týkajúcich sa:
   
               a)
            
            
               organizácie trhu cestnej prepravy tovaru vykonávanej na účet tretej osoby alebo na vlastný účet, a najmä prístupu na trh a obmedzovania kvótami kapacity pozemných komunikácií;
            
         
               b)
            
            
               cien a podmienok cestnej prepravy tovaru;
            
         
               c)
            
            
               tvorby nájomného;
            
         
               d)
            
            
               dovozu vozidiel;
            
         
               e)
            
            
               podmienok upravujúcich prístup k činnosti alebo povolaniu prenajímateľa cestných vozidiel.
            
         Článok 6
   Smernica 84/647/EHS sa zrušuje bez toho, aby boli dotknuté povinnosti členských štátov týkajúce sa lehôt na transpozíciu tých smerníc do vnútroštátneho práva, ktoré sú uvedené v prílohe I časti B.
   Odkazy na zrušenú smernicu sa považujú za odkazy na túto smernicu a mali by znieť v súlade s tabuľkou zhody, ktorá je uvedená v prílohe II.
   Článok 7
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 8
   Táto smernica je určená členským štátom.
   
      V Štrasburgu 18. januára 2006
      
         
            Za Európsky parlament
         
         
            predseda
         
         J. BORRELL FONTELLES
         
      
      
         
            Za Radu
         
         
            predseda
         
         H. WINKLER
         
      
   
   
      (1)  Ú. v. EÚ C 108, 30.4.2004, s. 56.
   
      (2)  Stanovisko Európskeho parlamentu z 10. februára 2004 (Ú. v. EÚ C 97 E, 22.4.2004, s. 66) a rozhodnutie Rady z 8. decembra 2005.
   
      (3)  Ú. v. ES L 335, 22.12.1984, s. 72. Smernica zmenená a doplnená smernicou 90/398/EHS (Ú. v. ES L 202, 31.7.1990, s. 46).
   
      (4)  Pozri prílohu I časť A.
   
      PRÍLOHA I
      Časť A
      Zrušená smernica v znení neskorších zmien a doplnení
      
         (v zmysle článku 6)
      
      
                  Smernica Rady 84/647/EHS
               
               
                  (Ú. v. ES L 335, 22.12.1984, s. 72)
               
            
                  Smernica Rady 90/398/EHS
               
               
                  (Ú. v. ES L 202, 31.7.1990, s. 46)
               
            Časť B
      Lehoty na transpozíciu do vnútroštátneho práva
      
         (v zmysle článku 6)
      
      
                  Smernica
               
               
                  Lehota na transpozíciu
               
            
                  Smernica 84/647/EHS
               
               
                  30. júna 1986
               
            
                  Smernica 90/398/EHS
               
               
                  31. decembra 1990
               
            
   
      PRÍLOHA II
      Tabuľka zhody
      
                  Smernica 84/647/EHS
               
               
                  Táto smernica
               
            
                  článok 1 úvodná veta
               
               
                  článok 1 úvodná veta
               
            
                  článok 1 prvá zarážka
               
               
                  článok 1 písm. a)
               
            
                  článok 1 druhá zarážka
               
               
                  článok 1 písm. b)
               
            
                  článok 2 úvodná veta
               
               
                  článok 2 ods. 1 úvodná veta
               
            
                  článok 2 body 1 až 4
               
               
                  článok 2 ods. 1 písm. a) až d)
               
            
                  článok 2 bod 5 prvý pododsek úvodná veta
               
               
                  článok 2 ods. 2 prvý pododsek úvodná veta
               
            
                  článok 2 bod 5 prvý pododsek písm. a) a b)
               
               
                  článok 2 ods. 2 prvý pododsek písm. a) a b)
               
            
                  článok 2 bod 5 druhý pododsek
               
               
                  článok 2 ods. 2 druhý pododsek
               
            
                  článok 3
               
               
                  článok 3
               
            
                  článok 4 odsek 1
               
               
                  článok 4
               
            
                  článok 5 úvodná veta
               
               
                  článok 5 úvodná veta
               
            
                  článok 5 prvá zarážka
               
               
                  článok 5 písm. a)
               
            
                  článok 5 druhá zarážka
               
               
                  článok 5 písm. b)
               
            
                  článok 5 tretia zarážka
               
               
                  článok 5 písm. c)
               
            
                  článok 5 štvrtá zarážka
               
               
                  článok 5 písm. d)
               
            
                  článok 5 piata zarážka
               
               
                  článok 5 písm. e)
               
            
                  článok 6
               
               
                  —
               
            
                  článok 7
               
               
                  —
               
            
                  článok 8
               
               
                  —
               
            
                  —
               
               
                  článok 6
               
            
                  —
               
               
                  článok 7
               
            
                  článok 9
               
               
                  článok 8
               
            
                  —
               
               
                  príloha I
               
            
                  —
               
               
                  príloha II